proxectonos/corpus_dominio_legal_administrativo_tmp huggingface dataset:
EXTRACTO da Orde do 17 de decembro de 2018 pola que se establecen as bases reguladoras e a convocatoria de subvencións para o ano 2019 dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/01/2019

BDNS (Identif.): 431285.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo. Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles vinculados a acadar unha eficaz prestación dos servizos de interese veciñal, análogos aos encadrados como servizos básicos municipais na lexislación de réxime local, e a mellora da vida local nos concellos da Comunidade Autónoma de Galicia, incluídos os camiños veciñais e as traídas de augas xestionadas polas comunidades de usuarios de augas.
Terceiro. Bases reguladoras
Orde do 17 de decembro de 2018 pola que se establecen as bases reguladoras e a convocatoria de subvencións para o ano 2019 dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia.
Cuarto. Importe
Para a concesión destas axudas destínase crédito por un importe total dun millón cincocentos mil euros (1.500.000,00 €).
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 17 de decembro de 2018
RESOLUCIÓN do 20 de decembro de 2018, da Dirección Xeral de Educación, Formación Profesional e Innovación Educativa, pola que se convoca o Curso de actualización para o desenvolvemento da función directiva.
Consellería de Educación, Universidade e Formación Profesional — III. Outras disposicións — 08/01/2019

Para o obxecto de convocar o Curso de actualización para o desenvolvemento da función directiva, resolvo anunciar:
Primeiro. Que no portal web da Consellería de Educación, Universidade e Formación Profesional (www.edu.xunta.gal) estará dispoñible a Resolución do 20 de decembro de 2018, da Dirección Xeral de Educación, Formación Profesional e Innovación Educativa, pola que se convoca o Curso de actualización para o desenvolvemento da función directiva.
Segundo. Que o prazo de presentación de solicitudes será de dez días hábiles a partir do día seguinte ao da publicación deste anuncio no
Diario Oficial de Galicia
.
Terceiro. Que a presentación e xestión de solicitudes de participación se realizará a través da plataforma de formación do profesorado FProfe: https://www.edu.xunta.es/fprofe
Santiago de Compostela, 20 de decembro de 2018
EXTRACTO da Orde do 12 de decembro de 2018 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2019 (código de procedemento IN225A).
Consellería de Economía, Emprego e Industria — III. Outras disposicións — 08/01/2019

BDNS (Identif.): 433134.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoas que teñan unha titulación universitaria de licenciada/o ou de grao para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo. Obxecto
Bolsas de formación que teñen como obxectivo unha formación práctica no campo da actividade comercial.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un total de 59.200,00 €, dos cales 57.200,00 € corresponden á aplicación orzamentaria 09.30.751A.480.0 e 2.000,00 € á aplicación orzamentaria 09.30.751A.484.0.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 12 de decembro de 2018
EXTRACTO da Orde do 19 de decembro de 2018 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2019.
Consellería de Medio Ambiente, Territorio e Vivenda — III. Outras disposicións — 08/01/2019

BDNS (Identif.). 431273.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderanse acoller a estas axudas:
a) As persoas físicas ou xurídicas titulares de explotacións gandeiras do tipo de gando bovino, ovino, cabrún, porcino da raza celta e equino que figuren incluídas no Rexistro Xeral de Explotacións Gandeiras (Rega) de Galicia.
b) As persoas físicas ou xurídicas que exercen a actividade agraria e estean inscritas no Rexistro de Explotacións Agrarias de Galicia (Reaga).
c) As persoas titulares de explotacións agrarias destinadas ao autoconsumo.
Segundo. Obxecto
Reducir os ataques das especies de fauna silvestre (lobo e xabaril), ás explotacións agrícolas e/ou gandeiras, mediante a aplicación de medidas de protección.
Terceiro. Bases reguladoras e convocatoria
Orde do 19 de decembro de 2018 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2019.
Cuarto. Contía
Importe total da convocatoria: 300.000 €. Destínase un importe de 200.000 € para as medidas de prevención de danos á gandaría e de 100.000 € para as medidas de prevención de danos á agricultura. Subvencionarase a adquisición de:
1. Cans para a protección e defensa do gando, ata un importe máximo de 500 € por can.
2. Adquisición de pastores eléctricos. A contía máxima da axuda por explotación é de 600 €.
3. Adquisición de valados fixos electrificados. O importe máximo da axuda será de 3,00 € por metro lineal ata un máximo de 1.500 € por valado.
4. Valados fixos con malla gandeira ou cinexética metálica. A contía máxima da axuda será de 3,70 € por metro lineal ata un máximo de 3.700 € por valado.
Quinto. Prazo de presentación de solicitudes
Un mes, contado a partir da data de entrada en vigor da orde.
Santiago de Compostela, 19 de decembro de 2018
RESOLUCIÓN do 28 de decembro de 2018 pola que se ordena a publicación do Acordo do Consello da Xunta de Galicia do 27 de decembro de 2018 polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 04/01/2019

A aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza xustifícase polas razóns indicadas no punto primeiro do acordo.
En consecuencia, por proposta da Vicepresidencia e Consellería de Presidencia, Administracións Públicas e Xustiza, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 27 de decembro de 2018, adoptou o seguinte
Primeiro. Apróbase a modificación da relación de postos de traballo da Vicepresidencia e Consellería de Presidencia, Administracións Públicas e Xustiza, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación».
Visto o acordo adoptado polo Consello da Xunta de Galicia na súa reunión do 27 de decembro de 2018, relativo á aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 28 de decembro de 2018
RESOLUCIÓN do 28 de decembro de 2018 pola que se ordena a publicación do Acordo do Consello da Xunta de Galicia do 27 de decembro de 2018 polo que se aproba a modificación da relación de postos de traballo da Consellería de Cultura e Turismo.
Consellería de Facenda — III. Outras disposicións — 04/01/2019

A aprobación da modificación da relación de postos de traballo da Consellería de Cultura e Turismo xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais, así como na Orde da Consellería de Facenda do 10 de maio de 2017, pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia e se aproba o modelo e se ditan instrucións para o cubrir (DOG núm. 90, do 11 de maio de 2017).
En consecuencia, por proposta da Consellería de Cultura e Turismo, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 27 de decembro de 2018, adoptou o seguinte
Primeiro. Apróbase a modificación da relación de postos de traballo da Consellería de Cultura e Turismo, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación».
Visto o Acordo adoptado polo Consello da Xunta de Galicia na súa reunión do 27 de decembro de 2018, relativo á aprobación da modificación da relación de postos de traballo da Consellería de Cultura e Turismo, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo I a esta resolución.
Santiago de Compostela, 28 de decembro de 2018
RESOLUCIÓN do 28 de decembro de 2018 pola que se ordena a publicación do Acordo do Consello da Xunta de Galicia do 27 de decembro de 2018 polo que se aproba a modificación da relación de postos de traballo da Consellería de Educación, Universidade e Formación Profesional.
Consellería de Facenda — III. Outras disposicións — 04/01/2019

A aprobación da modificación da relación de postos de traballo da Consellería de Educación, Universidade e Formación Profesional xustifícase polas razóns indicadas no punto primeiro do acordo.
En consecuencia, por proposta da Consellería de Educación, Universidade e Formación Profesional, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 27 de decembro de 2018, adoptou o seguinte
Primeiro. Apróbase a modificación da relación de postos de traballo da Consellería de Educación, Universidade e Formación Profesional, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación».
Visto o acordo adoptado polo Consello da Xunta de Galicia na súa reunión do 27 de decembro de 2018, relativo á aprobación da modificación da relación de postos de traballo da Consellería de Educación, Universidade e Formación Profesional, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 28 de decembro de 2018
DECRETO 170/2018, do 21 de decembro, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 07/01/2019

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada pola Universidade de Santiago de Compostela,
Artigo 1
Nomear membro titular do Consello Económico e Social de Galicia, en representación da Universidade de Santiago de Compostela, a Edelmiro López Iglesias.
Artigo 2
Nomear membro suplente do Consello Económico e Social de Galicia, en representación da Universidade de Santiago de Compostela, a Melchor Fernández Fernández.
Santiago de Compostela, vinte e un de decembro de dous mil dezaoito
DECRETO 169/2018, do 21 de decembro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 07/01/2019

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada pola Universidade de Santiago de Compostela,
Artigo 1
Que cese como membro titular do Consello Económico e Social de Galicia, en representación da Universidade de Santiago de Compostela, María Emilia Vázquez Rozas.
Artigo 2
Que cese como membro suplente do Consello Económico e Social de Galicia, en representación da Universidade de Santiago de Compostela, José Pereira Fariña.
Santiago de Compostela, vinte e un de decembro de dous mil dezaoito
RESOLUCIÓN do 26 de decembro de 2018 pola que se acorda publicar o orzamento para o exercicio do ano 2019.
Universidade de Santiago de Compostela — III. Outras disposicións — 07/01/2019

O Consello Social da Universidade de Santiago de Compostela, na reunión que tivo lugar o día 21 de decembro de 2018, e de conformidade co disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril), e no artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou a aprobación do orzamento desta universidade para o exercicio do ano 2019.
Esta reitoría, consonte o disposto no artigo 81.2 da Lei orgánica 6/2001, resolve publicar no Diario Oficial de Galicia o devandito orzamento, que acada a contía inicial no estado de ingresos e gastos de 244.672.680,00 euros, segundo o detalle anexo.
O documento completo publícase na páxina web da Universidade de Santiago de Compostela: http://www.usc.es/gl/goberno/xerencia/info_economica.html
Santiago de Compostela, 27 de decembro de 2018
ORDE do 28 de decembro de 2018 pola que se modifica a Orde do 23 de novembro de 2018 pola que se regulan o Rexistro de Entidades Colaboradoras de Pesca Fluvial, o Rexistro de Embarcacións e Artefactos Boiantes de Pesca Fluvial e mais os formularios normalizados que se van empregar en distintos procedementos en materia de pesca fluvial.
Consellería de Medio Ambiente, Territorio e Vivenda — III. Outras disposicións — 07/01/2019

O día 5 de decembro de 2018 publicouse no
Diario Oficial de Galicia
número 232, a Orde do 23 de novembro de 2018 pola que se regulan o Rexistro de Entidades Colaboradoras de Pesca Fluvial, o Rexistro de Embarcacións e Artefactos Boiantes de Pesca Fluvial e mais os formularios normalizados que se van empregar en distintos procedementos en materia de pesca fluvial.
Na disposición derradeira da dita orde establécese que a súa entrada vigor será aos vinte (20) días naturais da súa publicación no DOG. Por outra banda, o artigo 8.1 recolle de xeito erróneo que as solicitudes de todos os procedementos se presentarán a partir do día seguinte ao da publicación da orde no DOG.
Advertido o erro, cómpre efectuar a modificación pertinente.
Con base no exposto,
Artigo único
A Orde do 23 de novembro de 2018 pola que se regulan o Rexistro de Entidades Colaboradoras de Pesca Fluvial, o Rexistro de Embarcacións e Artefactos Boiantes de Pesca Fluvial e mais os formularios normalizados que se van empregar en distintos procedementos en materia de pesca fluvial, modifícase nos termos sinalados no número seguinte:
Un. O número 1 do artigo 8 (Prazo de presentación de solicitudes) pasa a ter a seguinte redacción:
«1. As solicitudes de todos os procedementos presentaranse a partir da entrada en vigor desta orde».
Santiago de Compostela, 28 de decembro de 2018
RESOLUCIÓN do 21 de decembro de 2018, da Secretaría Xeral de Emprego, pola que se dá publicidade do esgotamento de crédito da Orde do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR341Q) (Diario Oficial de Galicia número 105, do 4 de xuño).
Consellería de Economía, Emprego e Industria — III. Outras disposicións — 07/01/2019

Primeiro. A Orde do 22 de maio de 2018 pola que se establecen las bases reguladoras do Programa do bono das persoas autónomas e se procede á súa convocatoria para o ano 2018 (
Diario Oficial de Galicia
número 105, do 4 de xuño de 2018), establece no seu artigo 5 que a concesión das subvencións previstas nesta orde estará suxeita á existencia de crédito orzamentario. De ser o caso, e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Emprego o esgotamento das partidas orzamentarias asignadas.
Segundo. A Orde do 22 de maio de 2018 establece no seu artigo 5 que a citada orde se financiará cos seguintes créditos:
Liña 1: aplicación orzamentaria 09.40.322C.470.6 cun crédito de 1.500.000 €
Liña 2: aplicación orzamentaria 09.40.322C.770.0 cun crédito de 1.500.000 €, que foi ampliado mediante a Orde do 14 de novembro de 2018 (DOG nº 223, do 22 de novembro en 1.000.000 €, e ten por tanto, un crédito total de 2.500.000 €
Terceiro. Unha vez revisadas e ordenadas todas as solicitudes presentadas, a derradeira solicitude que se puido conceder da liña 2 antes do esgotamento do crédito foi a TR341Q/2018/204-3 presentada na sede electrónica o día 3 de xullo de 2018 ás 18.19.04 horas.
En virtude do anterior, a persoa titular da Secretaría Xeral de Emprego, por delegación do conselleiro,
Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 09.40.322C.770.0, ao abeiro da Orde do 22 de maio de 2018 pola que se establecen las bases reguladoras do Programa do bono das persoas autónomas e se procede á súa convocatoria para o ano 2018, para a liña 2 con data do 3 de xullo de 2018 ás 18.19.04 horas.
Santiago de Compostela, 21 de decembro de 2018
EXTRACTO da Orde do 17 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2019 (código de procedemento IN519B).
Consellería de Economía, Emprego e Industria — III. Outras disposicións — 10/01/2019

BDNS (Identif.): 432330.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo. Obxecto
Mellora dos servizos e acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolver a súa actividade económica.
Terceiro. Bases reguladoras
Orde do 17 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2019 (código de procedemento IN519B).
Publicadas no
Diario Oficial de Galicia
.
Cuarto. Contía
Importe total da convocatoria: 4.050.541,00 €.
Intensidade das axudas: 80 % do importe total considerado como subvencionable, cun máximo de 120.000,00 € para as solicitudes individuais e de 138.000,00 € para as solicitudes conxuntas.
Quinto. Prazo de presentación de solicitudes
Un mes contado desde o día seguinte ao da publicación da Orde do 17 de decembro de 2018 no
Diario Oficial de Galicia
.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 17 de decembro de 2018
RESOLUCIÓN do 21 de decembro de 2018, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión de carácter técnico á Axencia Galega de Infraestruturas relativa ao expediente de contratación para a adxudicación do contrato da obra de reforma da actual estación de autobuses de Pontevedra.
Consellería de Infraestruturas e Mobilidade — III. Outras disposicións — 09/01/2019

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Mobilidade á Axencia Galega de Infraestruturas para a realización das actuacións de carácter técnico que se susciten no expediente de contratación relativo á obra de reforma da actual estación de autobuses de Pontevedra, que ten as seguintes características:
– Obxecto: encomenda de xestión da Consellería de Infraestruturas e Mobilidade á AXI para a realización dos seguintes traballos:
• Na fase de licitación do contrato de obras:
Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
• Na fase de execución do contrato de obras:
A dirección do contrato, como responsable deste, correspondéndolle as facultades atribuídas polo artigo 62 da Lei 9/2017, do 8 de novembro.
Sen prexuízo das funcións que lle correspondan ao director facultativo das obras, no suposto da existencia dun modificado sobre o contrato de obras, a AXI, a través dos seus órganos técnicos, deberá emitir o correspondente informe técnico.
A comprobación da implantación do proxecto.
En relación coa tramitación das certificacións de obra e, de ser o caso, coa liquidación do contrato, sen prexuízo das funcións que ao respecto correspondan ao director facultativo, estas deberán ser visadas  polo órgano que designe a AXI.
• Calquera outro informe de carácter técnico que, en relación con este contrato de obras, sexa solicitado polo órgano xestor.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Mobilidade e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: a vixencia da presente encomenda será de 18 meses desde a súa sinatura.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 21 de decembro de 2018
RESOLUCIÓN do 29 de novembro de 2018 pola que se publica o plan de estudos de graduado ou graduada en Criminoloxía.
Universidade de Santiago de Compostela — III. Outras disposicións — 16/01/2019

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 3 de agosto de 2018 (publicado no BOE do 7 de setembro por Resolución do secretario xeral de Universidades do 29 de agosto).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de graduado/a en Criminoloxía pola Universidade de Santiago de Compostela.
Santiago de Compostela, 29 de novembro de 2018
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 29 de novembro de 2018 pola que se publica o plan de estudos de graduado ou graduada en Biotecnoloxía.
Universidade de Santiago de Compostela — III. Outras disposicións — 16/01/2019

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 3 de agosto de 2018 (publicado no BOE do 7 de setembro por Resolución do secretario xeral de Universidades do 29 de agosto).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Publicar o plan de estudos conducente á obtención do título oficial de graduado/a en Biotecnoloxía pola Universidade de Santiago de Compostela.
Santiago de Compostela, 29 de novembro de 2018
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 17 de decembro de 2018 pola que se publica a modificación do plan de estudos de graduado ou graduada en Filoloxía Clásica, graduado ou graduada en Lingua e Literatura Galegas, graduado ou graduada en Lingua e Literatura Españolas, graduado ou graduada en Lingua e Literatura Inglesas, e graduado ou graduada en Linguas e Literaturas Modernas.
Universidade de Santiago de Compostela — III. Outras disposicións — 16/01/2019

A Universidade de Santiago de Compostela presentou unha solicitude de modificación dos plans de estudos verificados destas titulacións de grao. A dita solicitude presentouse ao abeiro do artigo 28 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data 20 de xullo de 2018, esta reitoría, ao abeiro do artigo 28.3 do Real decreto 1393/2007, do 29 de outubro, polo cal se establece a ordenación das ensinanzas universitarias oficiais,
Publicar, segundo consta nos anexos que acompañan esta resolución, a modificación dos plans de estudos conducentes á obtención dos títulos de:
Santiago de Compostela, 17 de decembro de 2018
1º. Elimínase o módulo complementario:
2º. Créase o módulo complementario:
3º. No módulo Maior en Filoloxía Clásica prodúcense os seguintes cambios:
– Engádense as materias:
– Retíranse as materias:
– As seguintes materias pasan de 2º para 1º curso:
– As seguintes materias pasan de 3º para 2º curso:
4º. Outras materias que cambian de curso:
– Cambia de 2º para 3º curso:
– Cambia de 3º para 2º curso:
– Cambia de 3º para 4º curso:
– Cambia de 4º para 3º curso:
1º. O módulo complementario Filoloxía Clásica I:
Pasa a estar configurado do seguinte modo:
2º. O módulo optativo Filoloxía Clásica II:
Pasa a estar configurado do seguinte modo:
3º. As seguintes materias cambian de curso:
– Cambia de 2º para 3º curso:
– Cambia de 3º para 2º curso:
– Cambia de 3º para 4º curso:
Cambia de 4º para 3º curso:
– Pasan de 2º para 4º curso:
– Pasan de 4º para 2º curso:
4º. Cambios na oferta de materias optativas:
– Suprímense da oferta as seguintes materias:
– No seu lugar créanse as seguintes materias:
1º. O módulo complementario Filoloxía Clásica I:
Pasa a estar configurado do seguinte modo:
2º. O módulo optativo Filoloxía Clásica II:
Pasa a estar configurado do seguinte modo:
3º. As seguintes materias cambian de curso:
– Cambia de 2º para 3º curso:
– Cambia de 3º para 2º curso:
– Cambia de 3º para 4º curso:
– Cambia de 4º para 3º curso:
CORRECCIÓN DE ERROS. Orde do 19 de decembro de 2018 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2019.
Consellería de Medio Ambiente, Territorio e Vivenda — III. Outras disposicións — 16/01/2019

Advertido erro no texto da citada orde, publicada no
Diario Oficial de Galicia
número 5, do 8 de xaneiro de 2019, cómpre publicar a seguinte corrección:
Na páxina 822 e 823, artigo 4 (
Adquisición de cans protectores e defensores do gando
), punto 1, onde di:
«1. Será subvencionable a adquisición de cans protectores e defensores do gando cunha idade inferior ou igual aos catro meses, das seguintes razas: mastín español, mastín do Pirineo e can de palleiro, así como os gastos da súa identificación, debendo a persoa interesada achegar a documentación relativa aos controis sanitarios realizados segundo a lexislación vixente, e a documentación acreditativa da identificación do animal e a súa inscrición no Rexistro Galego de Identificación de Animais de Compañía (Regiac), de acordo co establecido no punto 3 da disposición transitoria primeira da Lei 4/2017, do 3 de outubro, de protección e benestar dos animais de compañía en Galicia. Así mesmo deberase achegar o certificado da entidade xestora do libro xenealóxico da raza, que acredite que o animal está rexistrado no libro xenealóxico da raza correspondente».
Debe dicir:
«1. Será subvencionable a adquisición de cans protectores e defensores do gando cunha idade inferior ou igual aos catro meses, das seguintes razas: mastín español, mastín do Pirineo e can de palleiro, así como os gastos da súa identificación, debendo a persoa interesada achegar a documentación relativa aos controis sanitarios realizados segundo a lexislación vixente, e a documentación acreditativa da identificación do animal e a súa inscrición no Rexistro Galego de Identificación de Animais de Compañía (Regiac), de acordo co establecido no punto 3 da disposición transitoria primeira da Lei 4/2017, do 3 de outubro, de protección e benestar dos animais de compañía en Galicia. No caso do can de palleiro, deberase achegar así mesmo o certificado da entidade xestora do libro xenealóxico da raza, que acredite que o animal está rexistrado no libro xenealóxico da raza correspondente».
CORRECCIÓN DE ERROS. Extracto da Resolución do 17 de decembro de 2018, da Secretaría Xeral da Igualdade, pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2019 (axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/01/2019

Advertido erro no citado extracto da resolución publicada no
Diario Oficial de Galicia
núm. 1, do 2 de xaneiro de 2019, cómpre efectuar a seguinte corrección:
Na páxina 151, no apartado primeiro, punto 3, onde di: «Non poderán ser beneficiarias as mulleres que percibisen esta axuda ou a axuda periódica establecida no artigo 39 da Lei 11/2007, do 27 de xullo, galega para a prevención e o tratamento integral da violencia de xénero con anterioridade.», debe dicir: «Non poderán ser beneficiarias as mulleres que percibisen esta mesma axuda con anterioridade».
DECRETO 173/2018, do 20 de decembro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construcción dun itinerario peonil na AC-305. Treito: Tallós-Muro Novo. Puntos quilométricos 2+730 - 3+690, de clave AC/17/105.06, no concello de Dodro.
Consellería de Infraestruturas e Mobilidade — III. Outras disposicións — 14/01/2019

Antecedentes:
Primeiro. O día 30 de abril de 2018 publicouse no Diario Oficial de Galicia (núm. 83) o Anuncio do 12 de abril de 2018 polo que se somete ao trámite de información pública o proxecto de construción dun itinerario peonil na AC-305. Treito: Tallós-Muro Novo. p.q. 2+730 - 3+690, de clave AC/17/105.06, así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, certificados e informes presentados, o 11 de decembro de 2018 aprobouse o expediente de información pública e definitivamente o proxecto de construción dun itinerario peonil na AC-305. Treito: Tallós-Muro Novo. p.q. 2+730 - 3+690, de clave AC/17/105.06.
Este proxecto de construción ten por obxecto a execución dun itinerario peonil na estrada AC-305, pertencente á rede autonómica galega, para mellorar as condicións de mobilidade peonil existentes actualmente entre os p.q. 2+730 - 3+690, no concello de Dodro.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte de decembro de dous mil dezaoito,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción dun itinerario peonil na AC-305. Treito: Tallós-Muro Novo. p.q. 2+730 - 3+690, de clave AC/17/105.06.
Santiago de Compostela, vinte de decembro de dous mil dezaoito
RESOLUCIÓN do 26 de decembro de 2018 pola que se acorda publicar o orzamento para o exercicio 2019.
Universidade da Coruña — III. Outras disposicións — 15/01/2019

O Consello Social da Universidade da Coruña, na reunión que tivo lugar o día 20 de decembro de 2018, e de conformidade con disposto no artigo 20.1 da Lei orgánica 6/2001, do 21 de decembro (modificada por la Lei orgánica 4/2007, do 12 de abril) e o artigo 4.c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2019.
Esta reitoría consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril),
Publicar o devandito orzamento que alcanza a contía inicial no estado de ingresos e gastos de 129.967.323,45 euros segundo o detalle anexo.
A Coruña, 26 de decembro de 2018
1. Clasificación económica.
Resumo por capítulos
CORRECCIÓN DE ERROS. Resolución do 8 de novembro de 2018, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A), e resolucións que a modifican.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/01/2019

Despois de advertir un erro material na dita resolución, publicada no
Diario Oficial de Galicia
núm. 217, do 14 de novembro de 2018, cómpre facer a seguinte rectificación:
Na páxina 48902, na quinta cela da fila do anexo I, Listaxe de entidades beneficiarias, a) Clubs deportivos, sociedades anónimas deportivas e seccións deportivas, correspondente á entidade A.D. Judo Ferrolterra, onde di: «4.625,87», debe dicir: «3.125,88».
EXTRACTO da Orde do 18 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2019 (código de procedemento IN541A).
Consellería de Economía, Emprego e Industria — III. Outras disposicións — 15/01/2019

BDNS (Identif): 433555.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Beneficiarios
Concellos da Comunidade Autónoma de Galicia.
Segundo.
Obxecto
Construción, reforma e/ou equipamento interior de naves industriais, co fin de crear un viveiro industrial de empresas.
Terceiro.
Bases reguladoras
Orde do 18 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2019 (código de procedemento IN541A).
Publicadas no
Diario Oficial de Galicia
.
Cuarto.
Contía
Importe total da convocatoria: 1.504.806,00 €.
Intensidade das axudas: 80 % do importe total considerado como subvencionable, cun máximo de 240.000,00 € por solicitude (só se admite unha solicitude por concello).
Quinto.
Prazo de presentación de solicitudes
Un mes desde o día seguinte ao da publicación da Orde do 18 de decembro de 2018 no
Diario Oficial de Galicia
.
Sexto.
Outros datos
Poderase anticipar ata o 25 % do importe da subvención concedida.
Santiago de Compostela, 18 de decembro de 2018
RESOLUCIÓN do 2 de xaneiro de 2019 polo que se acorda publicar o orzamento para o exercicio 2019.
Universidade de Vigo — III. Outras disposicións — 11/01/2019

Aprobado o orzamento para o exercicio 2019 polo Consello de Goberno con data do 12 de decembro de 2018, e polo Consello Social da Universidade de Vigo, reunido en Ourense o 27 de decembro de 2018, que figura no anexo desta resolución, remítese ao
Diario Oficial de Galicia
para a súa publicación.
Vigo, 2 de xaneiro de 2019
EXTRACTO da Resolución do 21 de decembro de 2018 pola que se lle dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2019, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (Axudas a obradoiros).
Instituto Galego de Promoción Económica — III. Outras disposicións — 11/01/2019

BDNS (Identif.): 433085.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarios
Os organismos intermedios de carácter empresarial de Galicia. Entenderase como tal para os efectos destas bases:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa ou clústeres empresariais.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE número 20, do 23 de xaneiro de 2009).
Segundo. Obxecto
Os obradoiros concíbense como espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas dixitais colaborativas sectoriais susceptibles de optar ás axudas establecidas nestas bases ou noutras convocatorias, ou ben oportunidades de hibridación intersectorial.
Terceiro. Bases reguladoras
Resolución do 21 de decembro de 2018 pola que se lle dá publicidade ao acordo do Consello de Dirección que aproba as bases reguladoras dos obradoiros e das axudas do Igape á dixitalización Industria 4.0 para o ano 2019 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7810 e polo seguinte importe:
Liña IG239.1 Obradoiros: 200.000 € con cargo ao exercicio 2019 e 200.000 € con cargo ao exercicio 2020.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación da resolución de convocatoria no Diario Oficial de Galicia e rematará o 15 de marzo de 2019.
Santiago de Compostela, 21 de decembro de 2018
CORRECCIÓN DE ERROS. Resolución do 19 de outubro de 2018, da Dirección Xeral de Mobilidade, pola que se convocan as probas de constatación da cualificación inicial para o exercicio da actividade de condutor/a profesional de determinados vehículos destinados ao transporte de mercadorías ou de viaxeiros/as por estrada que terán lugar na Comunidade Autónoma de Galicia no ano 2019, en desenvolvemento do Real decreto 1032/2007, do 20 de xullo (Boletín Oficial del Estado número 184, do 2 de agosto), e da Orde do 19 de novembro de 2009, da Consellería de Medio Ambiente, Territorio e Infraestruturas (Diario Oficial de Galicia número 233, do 27 de novembro).
Consellería de Infraestruturas e Mobilidade — III. Outras disposicións — 11/01/2019

Advertido erro na resolución indicada, publicada no DOG núm. 215, do 12 de novembro de 2018, procede efectuar a seguinte corrección:
Na páxina 48605, no anexo I (continuación) (código de procedemento IF310D), onde di: «CONSELLERÍA: CÓD.: 08», debe dicir: «CONSELLERÍA: CÓD.: 06».
CORRECCIÓN DE ERROS. Resolución do 28 de decembro de 2018, da Dirección Xeral de Mobilidade, pola que se convocan probas de constatación da competencia profesional para o desempeño das funcións de xestor de transporte en empresas de transporte por estrada.
Consellería de Infraestruturas e Mobilidade — III. Outras disposicións — 11/01/2019

Advertidos erros na resolución indicada, publicada no DOG núm. 5, do 8 de xaneiro de 2019, cómpre facer as seguintes correccións:
– Na páxina 874, no punto 6, onde di: «Consellería de Infraestruturas e Mobilidade: código: 08», debe dicir: «Consellería de Infraestruturas e Mobilidade: código: 06».
– Na páxina 883, no anexo I (continuación), (código de procedemento IF312A), onde di «CONSELLERÍA: CIM CÓD: 08», debe dicir: «CONSELLERÍA: CIM CÓD: 06».
RESOLUCIÓN do 14 de xaneiro de 2019 pola que se modifica a Resolución do 28 de decembro de 2018, pola que se establecen as bases reguladoras para a concesión, en réxime de concorrencia competitiva, de subvencións a proxectos novos de dinamización do Xacobeo 2021 dentro do programa O teu Xacobeo e se procede á súa convocatoria para os anos 2019 e 2020.
Axencia Turismo de Galicia — III. Outras disposicións — 18/01/2019

O 14 de xaneiro de 2019 publicouse no Diario Oficial de Galicia núm. 9, a Resolución do 28 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a proxectos novos de dinamización do Xacobeo 2021 dentro do programa O teu Xacobeo e se procede á súa convocatoria para os anos 2019 e 2020.
A este respecto modifícase o devandito prazo establecendo como último día para presentar as solicitudes o 15 de febreiro de 2019, de xeito que o citado artigo 4.6 queda redactado como segue:
«As solicitudes poderán presentarse a partir do día seguinte ao da publicación da correspondente convocatoria no Diario Oficial de Galicia. O último día de prazo para presentar as solicitudes será o 15 de febreiro de 2019».
Santiago de Compostela, 14 de xaneiro de 2019